Diari Oficial de la Generalitat Valenciana


Sumari del DOGV 4608, del 15-10-2003 (2003/10266)

RESOLUCIÓ de 10 de juliol de 2003, de la Conselleria d'Economia, Hisenda i Ocupació, per la qual s'accepta la cessió gratuïta del consultori mèdic de Viver realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10263


Data del document
:   10-07-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Viver
    * propietat immobiliària
    * cultura regional
    * transmissió de la propietat

RESOLUCIÓ de 10 de juliol de 2003, de la Conselleria d'Economia, Hisenda i Ocupació, per la qual s'accepta la cessió gratuïta del consultori mèdic de Viver realitzada per l'ajuntament del dit municipi. [2003/F10842]
  
L'Ajuntament de Viver, en sessió plenària realitzada el dia 29 d'agost de 2002, va acordar la cessió gratuïta a la Generalitat Valenciana del consultori mèdic situat a l'avinguda de Santa Cruz, número 6, tant de l'edifici, amb una superfície construïda de 368,40 metres quadrats, com del solar sobre el qual es va construir, de 1.885 metres quadrats, estos dos de la seua propietat, situat en la dita població.
  
A proposta de la Conselleria de Sanitat, es van iniciar els tràmits legals oportuns per a la formalització de la cessió i acceptació gratuïta tant de l'edifici com del solar.
  
La cessió es realitza amb la finalitat de mantindre la seua destinació com a consultori mèdic.
  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a qui correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Viver del consultori mèdic, que té una superfície de solar de 1.885 metres quadrats i construïda de 368,40 metres quadrats, edifici de dues plantes i cotxera, situat a l'avinguda de Santa Cruz, número 6, de la dita població, que confronta: enfront, avinguda de Santa Cruz; dreta, avinguda de Mariané; esquerra, José Roselló Micó, i fons, Vicente Cebriá Valls i altres.
  
Consta inscrit en el Registre de la Propietat de Viver, al tom 139, llibre 27, foli 148, finca 5110, inscripció 1.
  
- Referència cadastral: 5119403YK02516.
  
Segon
  
La cessió gratuïta realitzada per l'Ajuntament de Viver s'efectua amb la condició de destinar l'immoble a consultori mèdic.
  
Tercer
  
Elevar a escriptura pública la cessió i acceptació de l'immoble; totes les despeses d'esta seran a càrrec de la Generalitat Valenciana.
  
Quart
  
L'immoble acceptat haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 10 de juliol de 2003.- El conseller d'Economia, Hisenda i Ocupació: Gerardo Camps Devesa.